ಸತ್ಯಮಂಗಲಂ

ಸತ್ಯಮಂಗಲಂ ( ಸತಿ ಎಂದೂ ಕರೆಯುತ್ತಾರೆ) ಭಾರತದ ತಮಿಳುನಾಡಿನ ಈರೋಡ್ ಜಿಲ್ಲೆಯ ಒಂದು ಪಟ್ಟಣ ಮತ್ತು ಪುರಸಭೆಯಾಗಿದೆ. ೮ ನೇ ಶತಮಾನದ ಪಟ್ಟಣ. ಇದು ಪಶ್ಚಿಮ ಘಟ್ಟಗಳ ತಪ್ಪಲಿನಲ್ಲಿ ಕಾವೇರಿ ನದಿಯ ಉಪನದಿಯಾದ ಭವಾನಿ ನದಿಯ ದಡದಲ್ಲಿದೆ. ಇದು ಈರೋಡ್‌ನಿಂದ ಸುಮಾರು ೬೫ ಕಿ.ಮೀ., ತಿರುಪ್ಪೂರ್‌ನಿಂದ ೫೮ ಕಿ.ಮೀ. ಮತ್ತು ಕೊಯಮತ್ತೂರಿನಿಂದ ೭೦ ಕಿ.ಮೀ. ದೂರದಲ್ಲಿದೆ. ೨೦೧೧ ರಂತೆ ಪಟ್ಟಣವು ೩೭,೮೧೬ ರಷ್ಟು  ಜನಸಂಖ್ಯೆಯನ್ನು ಹೊಂದಿತ್ತು.

ಭೌಗೋಳಿಕ ವ್ಯವಸ್ಥೆ 
ಸತ್ಯಮಂಗಲವು ಪಶ್ಚಿಮ ಘಟ್ಟಗಳ ದಕ್ಷಿಣ ಭಾಗದಲ್ಲಿ ನೆಲೆಗೊಂಡಿದೆ. ಇದು ನೀಲಗಿರಿ ಪರ್ವತಗಳಿಂದ ಪೂರ್ವಕ್ಕೆ ವಿಸ್ತರಿಸಿದೆ. ಈ ಪಟ್ಟಣವು ಪಕ್ಕದ ಕರ್ನಾಟಕ ರಾಜ್ಯದ ಗಡಿಯ ಸಮೀಪದಲ್ಲಿದೆ. ಈ ಪಟ್ಟಣದ ಸಾಮಾನ್ಯ ಭೂಗೋಳವು ಸಮತಟ್ಟಾಗಿಲ್ಲ. ಪಟ್ಟಣವು ಸಾಮಾನ್ಯವಾಗಿ ಇಳಿಜಾರಿನ ಭೂಮಿಯಿಂದ ಆವೃತವಾಗಿದೆ. ಭವಾನಿ ನದಿಯು ಪಟ್ಟಣದ ಮಧ್ಯಭಾಗದಲ್ಲಿ ಪಶ್ಚಿಮದಿಂದ ಪೂರ್ವಕ್ಕೆ ಹರಿಯುತ್ತದೆ. ನದಿಯ ಎರಡೂ ಬದಿಗಳಲ್ಲಿ ಕೃಷಿ ಆರ್ದ್ರ ಭೂಮಿಗಳು ಪ್ರಧಾನವಾಗಿವೆ ಹಾಗೂ ಪಟ್ಟಣದ ಉತ್ತರ ಭಾಗದಲ್ಲಿ ಒಣ ಭೂಮಿಗಳು ಪ್ರಧಾನವಾಗಿವೆ.

ಸಸ್ಯ ಮತ್ತು ಪ್ರಾಣಿ 
ಸತ್ಯಮಂಗಲಂ ಅರಣ್ಯದ ಒಂದು ಭಾಗವನ್ನು ೨೦೦೮ ರಲ್ಲಿ ವನ್ಯಜೀವಿ ಅಭಯಾರಣ್ಯವೆಂದು ಮತ್ತು ೨೦೧೩ ರಲ್ಲಿ ಹುಲಿ ಸಂರಕ್ಷಿತ ಪ್ರದೇಶವೆಂದು ಘೋಷಿಸಲಾಯಿತು.   ಸತ್ಯಮಂಗಲವನ್ನು [[ವನ್ಯಜೀವಿ (ರಕ್ಷಣೆ) ಕಾಯಿದೆ, ೧೯೭೨|ವನ್ಯಜೀವಿ ಸಂರಕ್ಷಣಾ ಕಾಯಿದೆ, ೧೯೭೨] ಅಡಿಯಲ್ಲಿ ಮೀಸಲು ಅರಣ್ಯವೆಂದು ಘೋಷಿಸಲಾಯಿತು. ಇದು ಕರ್ನಾಟಕದ ನೆರೆಯ ಚಾಮರಾಜನಗರ ಜಿಲ್ಲೆಯಲ್ಲಿ ಉತ್ತರಕ್ಕೆ ಬಿಳಿಗಿರಿರಂಗನ ದೇವಾಲಯದ ವನ್ಯಜೀವಿ ಅಭಯಾರಣ್ಯಕ್ಕೆ ಹೊಂದಿಕೊಂಡಿದೆ ಮತ್ತು  ಆನೆಗಳ ಚಲನೆಗೆ ಪ್ರಮುಖ ಕಾಲುದಾರಿಯನ್ನು ರೂಪಿಸುತ್ತದೆ. ೨೦೦೯ ರ ವನ್ಯಜೀವಿ ಸಮೀಕ್ಷೆಯು ಆ ಪ್ರದೇಶದಲ್ಲಿ ಸರಿಸುಮಾರು ೧೦ ಬಂಗಾಳ ಹುಲಿಗಳು, ೮೬೬ ಭಾರತೀಯ ಆನೆಗಳು, ೬೭೨ ಗೌರ್ಗಳು ಮತ್ತು ೨೭ ಚಿರತೆಗಳನ್ನು ಪಟ್ಟಿಮಾಡಿದೆ . ೨,೩೪೮ ಮಚ್ಚೆಯುಳ್ಳ ಜಿಂಕೆ, ೧,೦೬೮ ಕೃಷ್ಣಮೃಗ ಜಿಂಕೆ, ೩೦೪ ಸಾಂಬಾರ್ ಜಿಂಕೆ, ೭೭ ಬೊಗಳುವ ಜಿಂಕೆ ಮತ್ತು ನಾಲ್ಕು ಕೊಂಬಿನ ಹುಲ್ಲೆ, ೮೪೩ ಕಾಡುಹಂದಿ, ೪೩ ಸೋಮಾರಿ ಕರಡಿ ಮತ್ತು೧೫ ಪಟ್ಟೆ ಕತ್ತೆಕಿರುಬ ಸೇರಿದಂತೆ ನಾಲ್ಕು ಹೆಚ್ಚುವರಿ ಕೊಂಬಿನ ಹುಲ್ಲೆಗಳನ್ನು ಸಮೀಕ್ಷೆ ತಂಡವು ಗಮನಿಸಿದೆ. ಮೋಯಾರ್ ನದಿಯ ಸಮೀಪವಿರುವ ಸ್ಥಳಗಳಲ್ಲಿ ಪ್ರಸಿದ್ಧ ಕಾಡು ಎಮ್ಮೆಗಳ ಹಿಂಡುಗಳನ್ನು ಸಹ ಕಾಣಬಹುದು.

ಜನಸಂಖ್ಯಾಶಾಸ್ತ್ರ 
೨೦೧೧ ರ ಜನಗಣತಿಯ ಪ್ರಕಾರ ಸತ್ಯಮಂಗಲಂ ೩೭,೮೧೬ ಜನಸಂಖ್ಯೆಯನ್ನು ಹೊಂದಿದ್ದು, ಪ್ರತಿ  ಪುರುಷರಿಗೆ ೧,೦೦೬ ಮಹಿಳೆಯರ ಲಿಂಗ-ಅನುಪಾತವು ರಾಷ್ಟ್ರೀಯ ಸರಾಸರಿ ೯೨೯ ಕ್ಕಿಂತ ಹೆಚ್ಚು. ಒಟ್ಟು ೩,೩೮೨ ಮಂದಿ ಆರು ವರ್ಷದೊಳಗಿನವರಾಗಿದ್ದು, ೧,೭೩೭ ಪುರುಷರು ಮತ್ತು ೧,೬೪೫ ಮಹಿಳೆಯರು ಇದ್ದಾರೆ. ಜನಸಂಖ್ಯೆಯಲ್ಲಿ ಅನುಕ್ರಮವಾಗಿ ಶೇಕಡಾ ೧೦.೩೮ ರಷ್ಟು ಮತ್ತು ಶೇಕಡಾ ೦.೭೪ ರಷ್ಟು ಪರಿಶಿಷ್ಟ ಜಾತಿಗಳು ಮತ್ತು ಪರಿಶಿಷ್ಟ ಪಂಗಡದ ಜನರು ಇದ್ದಾರೆ.  ರಾಷ್ಟ್ರೀಯ ಸರಾಸರಿ ಶೇಕಡಾ ೭೨.೯೯ ಗೆ ಹೋಲಿಸಿದರೆ ಪಟ್ಟಣದ ಸರಾಸರಿ ಸಾಕ್ಷರತೆ ಶೇಕಡಾ ೭೨.೦೨ ರಷ್ಟು ಆಗಿದೆ. ಪಟ್ಟಣವು ಒಟ್ಟು ೧೧,೧೪೮ ಕುಟುಂಬಗಳನ್ನು ಹೊಂದಿತ್ತು. ಒಟ್ಟು ೧೭,೪೫೧ ಕಾರ್ಮಿಕರಿದ್ದು, ಇದರಲ್ಲಿ ೧,೦೯೪ ಕೃಷಿಕರು, ೧,೮೮೨ ಮುಖ್ಯ ಕೃಷಿ ಕಾರ್ಮಿಕರು, ೭೪೧ ಗೃಹ ಕೈಗಾರಿಕೆಗಳು, ೧೧,೨೭೨ ಇತರ ಕಾರ್ಮಿಕರು, ೨,೪೬೨ ಕಡೆಗಣಿಸಲ್ಪಟ್ಟ ಕಾರ್ಮಿಕರು, ೨೬ ಕಡೆಗಣಿಸಲ್ಪಟ್ಟ ಕೃಷಿಕರು, ೪೩೦ ಕಡೆಗಣಿಸಲ್ಪಟ್ಟ ಕೃಷಿಕರು, ೪೩೦ ಇತರ ಕೃಷಿ ಕಾರ್ಮಿಕರು, ೩೬೦ ಇತರ ಕೃಷಿ ಕಾರ್ಮಿಕರು ಇದ್ದಾರೆ.  ೨೦೧೧ ರ ಧಾರ್ಮಿಕ ಜನಗಣತಿಯ ಪ್ರಕಾರ ಸತ್ಯಮಂಗಲದಲ್ಲಿ ಶೇಕಡಾ ೮೬.೩ ರಷ್ಟು ಹಿಂದೂಗಳು, ಶೇಕಡಾ ೧೦.೨ ರಷ್ಟು ಮುಸ್ಲಿಮರು, ಶೇಕಡಾ ೩.೪ ರಷ್ಟು ಕ್ರಿಶ್ಚಿಯನ್ನರು ಮತ್ತು ಶೇಕಡಾ ೦.೧ ರಷ್ಟು ಇತರರು ವಾಸಿಸುತ್ತಿದ್ದರು ಎನ್ನಲಾಗಿದೆ.

ಸರ್ಕಾರ ಮತ್ತು ರಾಜಕೀಯ

ನಾಗರಿಕ ಆಡಳಿತ 
ಸತ್ಯಮಂಗಲವು ಈರೋಡ್ ಜಿಲ್ಲೆಯ ಸತ್ಯಮಂಗಲಂ ತಾಲೂಕಿಗೆ ಪ್ರಧಾನ ಕಛೇರಿಯಾಗಿದೆ. ಪಟ್ಟಣವನ್ನು ೧೯೭೦ ರಲ್ಲಿ ಪಟ್ಟಣ ಪಂಚಾಯತ್ ಸ್ಥಾನದಿಂದ ಮೂರನೇ ದರ್ಜೆಯ ಪುರಸಭೆಯಾಗಿ ಮತ್ತು ನಂತರ ೧೯೭೭ ರಲ್ಲಿ ಎರಡನೇ ದರ್ಜೆಯ ಪುರಸಭೆಯಾಗಿ ಮೇಲ್ದರ್ಜೆಗೇರಿಸಲಾಯಿತು. ಇದನ್ನು ೧೯೯೮ ರಲ್ಲಿ  ಮೊದಲ ದರ್ಜೆಯ ಪುರಸಭೆಯಾಗಿ ಉನ್ನತೀಕರಿಸಲಾಯಿತು.

ರಾಜಕೀಯ 
ಸತ್ಯಮಂಗಲಂ ವಿಧಾನಸಭಾ ಕ್ಷೇತ್ರವನ್ನು ಭಾರತೀಯ ಚುನಾವಣಾ ಆಯೋಗವು ವಿಂಗಡಣೆಯ ಭಾಗವಾಗಿ ಭವಾನಿ ಸಾಗರದೊಂದಿಗೆ ವಿಲೀನಗೊಳಿಸಿತು. ಇದು ನೀಲಗಿರಿಯೊಂದಿಗೆ ವಿಲೀನಗೊಳ್ಳುವ ಮೊದಲು ೨೦೧೦ ರವರೆಗೆ ಗೋಬಿಚೆಟ್ಟಿಪಾಳ್ಯಂ ಸಂಸದೀಯ ಕ್ಷೇತ್ರದ ಒಂದು ಭಾಗವಾಗಿತ್ತು.

ಆರ್ಥಿಕತೆ 

ಸತ್ಯಮಂಗಲಂ ಎಲ್ಲಾ ಕಡೆಗಳಲ್ಲಿ ಕೃಷಿ ಭೂಮಿಯನ್ನು ಹೊಂದಿರುವ ಪಟ್ಟಣವಾಗಿದೆ. ಸತ್ಯಮಂಗಲಂ ಪುರಸಭೆಯ ವಿಸ್ತೀರ್ಣ ೨೯.೨೪ ಕಿ.ಮೀ. ಹಾಗೂ ಇದು ನಾಲ್ಕು ಕಂದಾಯ ಗ್ರಾಮಗಳನ್ನು ಒಳಗೊಂಡಿದೆ. ಕೇವಲ ಶೇಕಡಾ ೧೧.೪೬ ರಷ್ಟು ಪುರಸಭೆಯ ಪ್ರದೇಶವನ್ನು ನಗರ ಪ್ರದೇಶವಾಗಿ ಅಭಿವೃದ್ಧಿಪಡಿಸಲಾಗಿದೆ ಮತ್ತು ಉಳಿದ ಶೇಕಡಾ ೮೯.೫೪ ರಷ್ಟು ಭೂಮಿಯು ಅಭಿವೃದ್ಧಿಯಾಗದ ಕೃಷಿ ಭೂಮಿಯಾಗಿ ಉಳಿದಿದೆ.

ಹೆಗ್ಗುರುತುಗಳು 
ವೇಣುಗೋಪಾಲಸ್ವಾಮಿ ದೇವಸ್ಥಾನವು ಸತ್ಯಮಂಗಲಂ ಬಸ್ ನಿಲ್ದಾಣದಿಂದ ಸುಮಾರು ೧ ಕಿ.ಮೀ. ದೂರದಲ್ಲಿದೆ ಹಾಗೂ ಇದನ್ನು ಭವಾನಿ ಸಾಗರ ನದಿ ಸೇತುವೆಯನ್ನು ದಾಟಿದ ನಂತರ ತಲುಪಬಹುದು.

ಸಾರಿಗೆ 

ಈ ಪಟ್ಟಣವು ಜಿಲ್ಲಾ ಕೇಂದ್ರ ಈರೋಡ್‌ನಿಂದ ೬೫ ಕಿ.ಮೀ. ದೂರದಲ್ಲಿದೆ ಹಾಗೂ ಇದು ಗೋಬಿಚೆಟ್ಟಿಪಾಳ್ಯಂ ಮೂಲಕ ರಾಜ್ಯ ಹೆದ್ದಾರಿ ೧೫ ರ ಮೂಲಕ ಸಂಪರ್ಕ ಹೊಂದಿದೆ. ಕೊಯಮತ್ತೂರು - ಬೆಂಗಳೂರು ರಾಷ್ಟ್ರೀಯ ಹೆದ್ದಾರಿ ( NH 209 ) ಈ ಪಟ್ಟಣದ ಮೂಲಕ ಹಾದು ಹೋಗುತ್ತದೆ. ಕೊಯಮತ್ತೂರು, ಈರೋಡ್, ತಿರುಪ್ಪೂರ್, ಗೋಬಿಚೆಟ್ಟಿಪಾಳ್ಯಂ ಮತ್ತು ಮೈಸೂರಿಗೆ ಆಗಾಗ್ಗೆ ಬಸ್ಸುಗಳು ಲಭ್ಯವಿದ್ದು, ಹತ್ತಿರದ ಪಟ್ಟಣಗಳು ಮತ್ತು ನಗರಗಳಿಂದ ಇದು ಉತ್ತಮ ಸಂಪರ್ಕವನ್ನು ಹೊಂದಿದೆ. ಹತ್ತಿರದ ರೈಲು ನಿಲ್ದಾಣವು ತಿರುಪ್ಪೂರ್‌ನಲ್ಲಿದೆ (೫೭ ಕಿ.ಮೀ.). ಈರೋಡ್ - ಚಾಮರಾಜನಗರ ರೈಲು ಮಾರ್ಗ ಯೋಜನೆಯನ್ನು ೧೯೧೫ ರಲ್ಲಿ ಗೋಬಿಚೆಟ್ಟಿಪಾಳ್ಯಂ, ಸತ್ಯಮಂಗಲಂ ಮೂಲಕ ಪ್ರಸ್ತಾಪಿಸಲಾಯಿತು. ಬ್ರಿಟಿಷರು ೧೯೨೨, ೧೯೩೬ ಮತ್ತು ೧೯೪೨ ರಲ್ಲಿ ಸಮೀಕ್ಷೆಗಳನ್ನು ನಡೆಸಿದರು ಹಾಗೂ ಉದ್ದೇಶಿತ ರೈಲು ಮಾರ್ಗಕ್ಕೆ ಸರ್ವೆ ಕಲ್ಲುಗಳನ್ನು ಸಹ ಹಾಕಲಾಯಿತು. ಆದರೆ ಸ್ವಾತಂತ್ರ್ಯದ ನಂತರ ಈ ಯೋಜನೆಯು ಕಾರ್ಯರೂಪಕ್ಕೆ ಬರಲಿಲ್ಲ. ನಂತರ ಅರಣ್ಯ ಮತ್ತು ವನ್ಯಜೀವಿಗಳ ನಾಶದ ಬಗ್ಗೆ ಕಳವಳದ ನಡುವೆ ತಿರಸ್ಕರಿಸಲಾಯಿತು. ಹತ್ತಿರದ ವಿಮಾನ ನಿಲ್ದಾಣವೆಂದರೆ ಕೊಯಮತ್ತೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ. ಇದು ರಸ್ತೆಯ ಮೂಲಕ ೬೫ ಕಿ.ಮೀ. ದೂರದಲ್ಲಿದೆ. ಇದು ನವದೆಹಲಿ, ಕೋಲ್ಕತ್ತಾ, ಮುಂಬೈ, ಅಹಮದಾಬಾದ್, ಬೆಂಗಳೂರು, ಕೋಝಿಕ್ಕೋಡ್, ಚೆನ್ನೈ, ಹೈದರಾಬಾದ್, ಪುಣೆ, ಶಾರ್ಜಾ ಮತ್ತು ಸಿಂಗಾಪುರಕ್ಕೆ ನಿಯಮಿತ ವಿಮಾನ ಸಂಪರ್ಕವನ್ನು ಹೊಂದಿದೆ.

ಉಲ್ಲೇಖಗಳು 

ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ